Жалба, подадена на 10 февруари 2024 г. — Impossible Foods/EUIPO — Impossible Foods (IMPOSSIBLE BAKERS)
(Дело T-67/24)
Език на жалбата: английски
Страни
Жалбоподател: Impossible Foods Inc. (Редуд Сити, Калифорния, Съединени щати) (представител: T. Cohen Jehoram, адвокат)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Impossible Foods, SL (Барселона, Испания)
Данни за производството пред EUIPO
Заявител на спорната марка: другата страна в производството пред апелативния състав
Спорна марка: фигуративна марка на Европейския съюз със словните елементи „IMPOSSIBLE BAKERS“ — заявка за регистрация № 18 522 412
Производство пред EUIPO: производство по възражение
Обжалвано решение: решение на пети апелативен състав на EUIPO от 12 декември 2023 г. по преписка R 1754/2023-5
Искания
Жалбоподателят моли Общия съд:
да отмени обжалваното решение,
да осъди EUIPO да заплати съдебните разноски.
Изложено основание
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________